text: Beboere og turister får akutbil 
  04 juli 2012 kl. 13.06
  Akutbil fra Falck rykker ud fra Oksbøl, mens militærlægebil holder sommerferie.
  Beboere og turister i Oksbøl og omegn vil i sommer kunne få hjælp af en akutbil, hvis de kommer til skade eller bliver ramt af alvorlig sygdom. Det sikrer en aftale, som Region Syddanmark netop har indgået med Falck om, at Falck placerer en akutbil i Oksbøl i perioden 14. juli til 5. august. Oksbølslejrens militærlægebil dækker normalt området, men på grund af besparelser i forsvaret holder militærlægebilen sommerferie i den pågældende periode.
   
  
  kl. 8-22
  Falcks akutbil bliver placeret på brandstationen i Oksbøl og rykker ud i tidsrummet 8-22. Akutbilen bliver bemandet med en paramediciner, og den rykker ud sammen med en ambulance, når en skade/sygdom truer liv eller førlighed.
  